**Vabilo**

Akademija distribucije Elektro Maribor in Zavod za turizem Maribor

Vas vljudno vabita na predavanje o zanimivostih iz urbane zgodovine tehnologije:

Prva električna žarnica na Slovenskem

je zasvetila v Mariboru na Grajskem trgu

**v torek 27. novembra 2018 ob 16. uri,**

v prostorih Akademije distribucije Elektro Maribor,

Majcigerjeva ulica 23, Maribor

*(za parkiranje bo poskrbljeno.)*

*» … 4. aprila 1883 je bil namreč v časopisu Marburger Zeitung objavljen članek, da je v parnem mlinu Karla Scherbauma* ***v Mariboru*** *izvedena razsvetljava s 36 žarnicami, kar … predstavlja* ***prvo uporabo električne energije v praktične namene … na Slovenskem*** *in to le štiri leta zatem, ko je Thomas Alva Edison izdelal prvo električno žarnico na ogleno nitko …«* (povzeto po *Marburger Zeitung, 4.4.1883* in po *Zgodovina slovenskega elektrogospodarstva, Janez Hrovatin … et al., Elektrotehniška zveza Slovenije, Ljubljana, 2007*)

Zgodovinska dejstva kažejo, da je Maribor od nekdaj odlikovala tudi tehnološka inovativnost. V Maribor je pripeljal prvi vlak na Slovenskem, tukaj je prvič pri nas začela kabelska televizija, tukaj so bili na šolah prvi računalniki, tukaj je začela tudi elektrifikacija na Slovenskem. Maribor in regija ob reki Dravi sta že zgodaj začela s skrbno uporabo energetskih virov v korist tukajšnjega prebivalstva in v spodbudo gospodarstvu.

Ob prvi obletnici delovanja Akademije distribucije Elektro Maribor in leto pred obeležitvijo stoletnice distribucije električne energije v mestu, Vas vljudno vabimo v Akademijo distribucije Elektro Maribor, kjer bi Vam želeli predstaviti nekaj utrinkov iz zgodovine elektrifikacije, ki so morebiti zanimivi tudi za obiskovalce našega mesta.

Program:

* 15:45 Prihod udeležencev
* 16:00 Pozdrav vodje Akademije distribucije Elektro Maribor
* 16:05 Uvodni nagovor direktorice Zavoda za turizem Maribor
* **16:10 Predavanje in predstavitev zgodovinskih virov**

**(mag. Boris Sovič, dr. Orest Jarh , Andrej Tumpej )**

* 17:40 Diskusija in ogled muzejske sobe

Prijazen pozdrav,

mag. Peter Kaube

Akademija distribucije

Zaradi omejenosti prijave do petka, 23.11.2018 do 13:00 ure: peter.kaube@elektro-maribor.si